76/431/ETY: Komission päätös, tehty 21 päivänä huhtikuuta 1976, jätehuoltoa käsittelevän komitean perustamisesta



Virallinen lehti nro L 115 , 01/05/1976 s. 0073 - 0074

Suomenk. erityispainos Alue 15 Nide 2 s. 0044

Kreikank. erityispainos: Luku 12 Nide 1 s. 0119

Ruotsink. erityispainos Alue 15 Nide 2 s. 0044

Espanjank. erityispainos: Luku 15 Nide 1 s. 0163

Portugalink. erityispainos: Luku 15 Nide 1 s. 0163



KOMISSION PÄÄTÖS, tehty 21 päivänä huhtikuuta 1976, jätehuoltoa käsittelevän komitean perustamisesta (76/431/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että Euroopan yhteisöjen toimintaohjelmassa ympäristöalan toimenpiteiksi(1) korostetaan yhteisön teollisuus- ja kulutusjätteiden alan politiikan tarvetta, erityistä huomiota on kiinnitettävä luonnonvarojen suojelulle tuhlauksen tehokkaaksi estämiseksi ja toteuttamalla erityisesti toimenpiteitä, joiden tarkoituksena on helpottaa jätteiden kierrätystä ja uudelleenkäyttöä, neuvosto arvioi energiasta ja ympäristöstä 3 päivänä maaliskuuta 1975 antamassaan päätöslauselmassa(2), että on tärkeää edistää jätteiden kierrätystä ja uudelleenkäyttöä energian säästämiseksi, ja on tärkeää, että komissio kerää johtavien asiantuntijoiden lausuntoja jätehuollosta, ON PÄÄTTÄNYT SEURAAVAA: 1 artikla Perustetaan komission yhteyteen jätehuoltoa käsittelevä komitea, jäljempänä "komitea". 2 artikla Komitean tehtävänä on antaa komissiolle lausuntoja tämän pyynnöstä tai omasta aloitteestaan seuraavista kysymyksistä: a) jätehuoltoa koskevan politiikan kehityksestä, ottaen huomioon tarpeen varmistaa voimavarojen paras mahdollinen käyttö ja vakaa ja tehokas jätteistä huolehtiminen; b) erilaisista teknisistä, taloudellisista, hallinnollisista ja oikeudellisista toimenpiteistä joko jätteiden synnyn ehkäisemiseksi, niiden uudelleenkäyttämiseksi, kierrättämiseksi tai niistä huolehtimiseksi; c) jätehuoltoa koskevien direktiivien soveltamisesta ja tätä alaa koskevien uusien direktiiviehdotusten valmistelemisesta. 3 artikla 1. Komiteassa on kaksikymmentä jäsentä. 2. Edustajapaikat jaetaan seuraavasti: kaksi komissiolle, kaksi kullekin jäsenvaltiolle. 4 artikla Komissio nimeää komitean jäsenet. Komissio valitsee kullekin edustajapaikalle, jotka on jaettu jäsenvaltioille, jäsenen johtavista kansallisista asiantuntijoista, joilla on 2 artiklassa tarkoitettujen alojen asiantuntemusta; komissio nimeää jäsenet kuultuaan asianomaisia jäsenvaltioita. 5 artikla Komitean jäsenten toimikausi on kolme vuotta. Sama jäsen voidaan nimetä uudeksi toimikaudeksi. Kolmivuotisen toimikauden päätyttyä komitean jäsenet jatkavat tehtävissään siihen asti, kun heidän tilalleen on nimetty toinen henkilö tai kun heidät on nimetty uudeksi toimikaudeksi. Toimikausi päättyy ennen kolmivuotiskauden päättymistä jäsenen erotessa tai kuollessa. Jäsenen tilalle nimetään toinen henkilö jäljellä olevaksi toimikaudeksi 4 artiklan määräysten mukaisesti. Tehtävistä ei makseta korvausta. 6 artikla Luettelo jäsenistä julkaistaan tiedoksi Euroopan yhteisöjen virallisessa lehdessä. 7 artikla Komitean puheenjohtajana on komission edustaja. 8 artikla Puheenjohtaja voi kutsua jossakin esityslistaan merkityssä asiassa erityisen ansioituneen osallistumaan komitean ja työryhmien työskentelyyn. Asiantuntijat voivat osallistua käsittelyyn ainoastaan niiden kysymysten osalta, joiden vuoksi he osallistuvat kokoukseen. 9 artikla Komitea voi perustaa työryhmiä. 10 artikla 1. Komitea ja työryhmät kokoontuvat komission kutsusta komission toimipaikassa. 2. Komission yksiköiden edustajat, joiden alaan asia kuuluu, osallistuvat komitean kokouksiin ja työryhmiin. 3. Komission yksiköt huolehtivat komitean ja työryhmien sihteeristötehtävistä. 11 artikla Komitean keskusteluista ei äänestetä. Komissio voi pyytäessään komitean lausuntoa asettaa määräajan, jonka puitteissa lausunto on annettava. 12 artikla Komitean jäsenet eivät saa ilmaista komitean tai työryhmien työskentelyyn osallistues- saan saamiaan tietoja, kun komissio ilmoittaa heille, että pyydetty lausunto tai esillä oleva kysymys koskee luottamuksellista asiaa, sanotun kuitenkaan rajoittamatta perustamissopimuksen 214 artiklan soveltamista. Tällaisessa tapauksessa ainoastaan komitean jäsenet ja komission yksiköiden edustajat osallistuvat kokoukseen. 13 artikla Tämä päätös tulee voimaan 1 päivänä toukokuuta 1976. Tehty Brysselissä 21 päivänä huhtikuuta 1976. Komission puolesta Carlo SACARASCIA MUGNOZZA Varapuheenjohtaja (1) EYVL N:o C 112, 20.12.1973, s. 28 (2) EYVL N:o C 168, 25.7.1975, s. 2